ข้อบัญญัติองค์การบริหารส่วนตำบลบางม่วงข้อบัญญัติองค์การบริหารส่วนตำบลบางม่วงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางม่วงอำเภอตะกั่วป่า จังหวัดพังงาพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบางม่วง โดยความเห็นชอบของสภาองค์การบริหารส่วนตำบลบางม่วงและนายอำเภอตะกั่วป่าจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบางม่วงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางม่วงอำเภอตะกั่วป่า จังหวัดพังงา พ.ศ. ๒๕๕๕ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ ๓ ในข้อบัญญัตินี้(๑) บริเวณที่ ๑ หมายความว่าพื้นที่ในที่บริเวณ ดังต่อไปนี้ด้านเหนือ จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดถนนซอยทวีทรัพย์ฟากตะวันตกทางหลวงชนบทสายบ้านบางม่วง- บ้านบางมรวน ฟากตะวันตกด้านใต้ จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันตก จดวัดราษฎร์นิรมิต(วัดบางม่วง) และโรงเรียนบ้านบางม่วง(๒) บริเวณที่ ๒ หมายความว่าพื้นที่ในบริเวณ ดังต่อไปนี้(๒.๑) ด้านเหนือ จดเส้นขนานระยะ๕๒๕ เมตร กับคลองปากเกาะฝั่งใต้ด้านตะวันออก จดทางหลวงชนบทสายบ้านบางม่วง -บ้านน้ำเค็ม ฟากตะวันตกด้านใต้ จดเส้นตั้งฉากกับทางหลวงชนบทสายบ้านบางม่วง- บ้านน้ำเค็มที่จุดซึ่งห่างจากจุดบรรจบกันของทางหลวงชนบทสายบ้านบางม่วง บ้านน้ำเค็ม กับทางหลวงแผ่นดินหมายเลข ๔ (ถนนเพชรเกษม)ไปทางทิศตะวันตกเฉียงเหนือตามแนวทางหลวงชนบทสายบ้านบางม่วง - บ้านน้ำเค็มเป็นระยะ๑,๑๐๐ เมตรด้านตะวันตก จดเส้นขนานระยะ ๘๐๐ เมตรกับแนวฝั่งทะเลอันดามัน(๒.๒) ด้านเหนือ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดแนวเขตตำบลบางม่วง ด้านตะวันออกด้านใต้ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) และศูนย์ทดลองยางองค์การสวนยางด้านตะวันตก จดศูนย์ทดลองยางองค์การสวนยางจดเส้นตั้งฉากกับศูนย์กลางทางหลวงแผ่นดินหมายเลข ๔ (ถนนเพชรเกษม)บริเวณที่ทางหลวงแผ่นดินหมายเลข ๔ (ถนนเพชรเกษม) บรรจบกับถนนสาธารณะไม่ปรากฏชื่อฟากตะวันออก(๒.๓) ด้านเหนือ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดคลองกรมทรัพยากรธรณี ฝั่งตะวันตกด้านใต้ จดเส้นขนานระยะ๓๐๐ เมตร กันศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันตก จดที่สงวนสนามบินทั้งนี้ ยกเว้นบริเวณหมายเลข ๑โรงเรียนบ้านน้ำเค็ม โรงเรียนบ้านบางม่วง วัดราษฎร์นิรมิต (วัดบางม่วง)และโรงพยาบาลส่งเสริมสุขภาพเฉลิมพระเกียรติ ๖๐ พรรษา นวมินทราชินี ตำบลบางม่วง(๓) บริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดศูนย์ทดลองยางองค์การสวนยางจดเส้นตั้งฉากกับศูนย์กลางทางหลวงแผ่นดินหมายเลข ๔ (ถนนเพชรเกษม)บริเวณที่ทางหลวงแผ่นดินหมายเลข ๔ (ถนนเพชรเกษม) บรรจบกับถนนสาธารณะไม่ปรากฏชื่อฟากตะวันตกด้านใต้ จดทางหลวงแผ่นดินหมายเลข๔ (ถนนเพชรเกษม) ฟากเหนือด้านตะวันตก จดเส้นตั้งฉากกับทางหลวงแผ่นดินหมายเลข๔ (ถนนเพชรเกษม) ที่จุดซึ่งห่างจากจุดบรรจบกันของถนนสาธารณะไม่ปรากฏชื่อกับทางหลวงแผ่นดินหมายเลข ๔ (ถนนเพชรเกษม) ไปทางทิศตะวันตกใต้ตามแนวทางหลวงแผ่นดินหมายเลข ๔ (ถนนเพชรเกษม) ระยะประมาณ ๑,๑๒๕ เมตร(๔) บริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๕๒๕ เมตร กับคลองปากเกาะฝั่งใต้ด้านตะวันออก จดคลองบางม่วงฝั่งตะวันตกด้านใต้ จดเส้นตั้งฉากกับทางหลวงชนบทสายบ้านบางม่วง- บ้านน้ำเค็มที่จุดซึ่งห่างจากจุดบรรจบกันของถนนน้ำเค็มกับทางหลวงชนบทสายบ้านบางม่วง -บ้านน้ำเค็มไปทางทิศใต้ตามแนวทางหลวงชนบทสายบ้านบางม่วง - บ้านน้ำเค็ม เป็นระยะ๕๕๐ เมตรด้านตะวันตก จดทางหลวงชนบทสายบ้านบางม่วง- บ้านน้ำเค็ม ฟากเหนือ(๕) บริเวณที่ ๕ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๕๒๕ เมตร กับคลองปากเกาะ คลองบางม่วง ฝั่งใต้ เส้นขนานระยะ ๘๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม) และเส้นขนานระยะ ๓๐๐ เมตรกับศูนย์กลางถนนสาธารณะไม่ปรากฏชื่อด้านตะวันออก จดแนวเขตตำบลบางม่วงด้านตะวันออกแนวเขตป่าสงวนแห่งชาติ และแนวเขตป่าไม้ถาวรตามมติคณะรัฐมนตรีป่าเขามามังและป่าเขาบางเต่าด้านใต้ จดคลองปิฝั่งเหนือเส้นตรงระหว่างจุดซึ่งห่างจากจุดบรรจบกันของทางหลวงแผ่นดินหมายเลข ๔ (ถนนเพชรเกษม)กับทางหลวงชนบทสายบ้านบางม่วง - บ้านบางมรวนไปทางทิศใต้ตามแนวทางหลวงชนบทสายบ้านบางม่วง - บ้านบางมรวน เป็นระยะ ๒,๘๐๐ เมตร กับจุดซึ่งห่างจากจุดบรรจบกันของทางหลวงชนบทสายบ้านบางม่วง บ้านบางมรวน กับทางหลวงชนบทสายบ้านตะกั่วป่า - บ้านบางมรวน เป็นระยะ ๘๐๐เมตร เส้นตรงระหว่างจุดซึ่งห่างจากจุดบรรจบกันของทางหลวงแผ่นดินหมายเลข ๔(ถนนเพชรเกษม) ทางหลวงชนบทสายบ้านบางม่วง - บ้านบางมรวนไปทางทิศใต้ตามแนวทางหลวงชนบทสายบ้านบางม่วง - บ้านมรวน เป็นระยะ ๒,๘๐๐ เมตร กับจุดบรรจบกันของทางหลวงแผ่นดินหมายเลข ๔ (ถนนเพชรเกษม)กับทางหลวงชนบทสายบ้านบางม่วง - บ้านน้ำเค็มไปทางทิศใต้ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๒,๕๐๐ เมตร และตั้งฉากกับศูนย์กลางทางหลวงแผ่นดินหมายเลข ๔ (ถนนเพชรเกษม)ที่จุดซึ่งห่างจากจุดบรรจบกันของทางหลวงแผ่นดินหมายเลข ๔ (ถนนเพชรเกษม)กับทางหลวงชนบทสายบ้านบางม่วง - บ้านน้ำเค็มไปทางทิศใต้ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๒,๕๐๐ เมตรด้านตะวันตก จดเส้นขนานระยะ๕๒๕ เมตร กับชายฝั่งทะเลอันดามัน ฝั่งตะวันออกทั้งนี้ ยกเว้นบริเวณที่ ๑ บริเวณที่ ๒ บริเวณที่ ๓ บริเวณที่ ๔สถานีฝึกวิจัยนิสิตวนศาสตร์ มหาวิทยาลัยเกษตรศาสตร์หน่วยงานบริการทางช่างตะกั่วป่า กรมทรัพยากรธรณี องค์การบริหารส่วนตำบลบางม่วงศูนย์พัฒนาตำบลบางม่วง บริเวณป่าช้าบ้านบางมรวน ที่สงวนสนามบิน และศูนย์ทดลองยางองค์การสวนยางทั้งนี้ ตามแผนที่ท้ายข้อบัญญัตินี้ข้อ ๔ให้กำหนดพื้นที่ในท้องที่องค์การบริหารส่วนตำบลบางม่วงภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิด ที่ดำเนินการตามกฎหมายว่าด้วยวัตถุอันตราย(๕) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๗) ไซโลเก็บผลผลิตทางการเกษตร(๘) สุสานและฌาปนสถานตามกฎหมายว่าด้วยสุสานและฌาปนสถาน(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้าง ดังต่อไปนี้(๑) โรงงานทุกประเภท เว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิด ที่ดำเนินการตามกฎหมายว่าด้วยวัตถุอันตราย(๕) สถานที่เก็บบรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) โรงกำจัดมูลฝอย(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารที่ใช้ประโยชน์เพื่อการสงเคราะห์หรือรับเลี้ยงคนชรา(๔) อาคารที่ใช้ประโยชน์เพื่อการสงเคราะห์หรือรับเลี้ยงเด็ก(๕) สุสานและฌาปนสถานตามกฎหมายว่าด้วยสุสานและฌาปนสถาน(ง) ภายในบริเวณที่ ๔ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) อาคารที่ใช้ประโยชน์เพื่อการสงเคราะห์หรือรับเลี้ยงคนชรา(๓) อาคารที่ใช้ประโยชน์เพื่อการสงเคราะห์หรือรับเลี้ยงเด็ก(๔) สุสานและฌาปนสถานตามกฎหมายว่าด้วยสุสานและฌาปนสถาน(จ) ภายในบริเวณที่ ๕ ห้ามมิให้บุคคลใดก่อสร้างอาคาร ดังต่อไปนี้(๑) อาคารพักอาศัยที่ดำเนินการตามกฎหมายว่าด้วยการจัดสรรที่ดิน(๒) อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๓) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๔) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ภายในบริเวณพื้นที่ที่กำหนดตามข้อ ๔ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖อาคารที่มีอยู่แล้วในบริเวณพื้นที่ที่กำหนดตามข้อ ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามบุคคลใดดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ให้นายกองค์การบริหารส่วนตำบลบางม่วงรักษาการตามข้อบัญญัตินี้ประกาศณ วันที่ ๑๒ ธันวาคม พ.ศ. ๒๕๕๕ธงชัย หันช่อนายกองค์การบริหารส่วนตำบลบางม่วง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบางม่วง เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางม่วงอำเภอตะกั่วป่า จังหวัดพังงา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๒๐ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๙ ง/หน้า ๙๖/๑๙ เมษายน ๒๕๕๖